Úradný vestník L 161 , 02/07/1993 S. 0048 - 0055

Fínske špeciálne vydanie: Kapitola 3 Zväzok 50 S. 0194

Švédske špeciálne vydanie: Kapitola 3 Zväzok 50 S. 0194



Nariadenie Komisie (EHS) č. 1756/93 z 30. júna 1993, ktorým sa stanovujú rozhodujúce skutočnosti pre poľnohospodársky prepočítavací koeficient použiteľný v sektore mlieka a mliečnych výrobkov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 3813/92 z 28. decembra 1992 o účtovnej jednotke a prepočítavacích koeficientoch, ktoré sa majú používať pre potreby Spoločnej poľnohospodárskej politiky [1], najmä jeho článok 6 (2), keďže nariadenie (EHS) č. 3813/92 zavádza od 1. januára 1993 nové agromonetárne dohodnutia; keďže nariadenie Komisie (EHS) č. 1068/93 z 30. apríla 1993 o podrobných pravidlách pre určovanie a používanie poľnohospodárskych prepočítavacích koeficientov [2] podľa týchto dohodnutí ustanovuje bez toho, aby boli dotknuté akékoľvek podrobné pravidlá, ktoré sa ustanovia pre príslušné sektory a v súlade s kritériami ustanovenými v článku 6 nariadenia (EHS) č. 3813/92, rozhodujúce skutočnosti pre poľnohospodárske prepočítavacie koeficienty použiteľné po prechodných opatreniach ustanovených v článku 1 nariadenia Komisie (EHS) č. 3820/92 [3]; keďže je teda vhodné stanoviť špecifické rozhodujúce skutočnosti pre poľnohospodárske prepočítavacie koeficienty použiteľné v sektore mlieka a mliečnych výrobkov po prechodných opatreniach ustanovených v článku 1 nariadenia Komisie (EHS) č. 3820/92 bez toho, aby boli dotknuté možnosti ich stanovovania vopred ustanovené v článkoch 13 až 17 nariadenia (EHS) č. 1068/93; keďže základnými kritériami, na ktoré treba pri stanovovaní rozhodujúcich skutočností dbať, je po prvé, dosiahnutie ekonomického cieľa príslušnej operácie a po druhé, potreba predísť narušeniu hospodárskej súťaže a trhu; keďže je teda možné stanoviť rozhodujúce skutočnosti, ktoré stabilizujú poľnohospodárske prepočítavacie koeficienty pre paušálne pomoci, ako aj čiastky, ktoré majú priamy vplyv na výrobcov a nemajú priamy dopad na trhovú cenu; keďže ustanovenia článku 10 (1) nariadenia (EHS) č. 1068/93 by sa mali uplatňovať aj v prípade nákupných a predajných cien používaných v sektore mlieka a mliečnych výrobkov; keďže rozhodujúca skutočnosť by mala byť stanovená ako prvý deň mesiaca, v ktorom sa vykoná prvá kontrola zaručujúca plánované použitie výrobkov, pre ktoré sa poskytuje špecifická pomoc za ich použitie alebo spracovanie v súlade s článkom 10 (2) nariadenia (EHS) č. 1068/93; keďže rozhodujúca skutočnosť uvedená v článku 10 (3) nariadenia (EHS) č. 1068/93 by sa mala uplatňovať v prípade pomoci za súkromné skladovanie; keďže rozhodujúca skutočnosť pre záruky by sa mala stanoviť ako deň, v ktorý je záruka zložená v súlade s článkom 12 (4) nariadenia (EHS) č. 1068/93; keďže na účely zaručenia jednotného používania ustanovených rozhodujúcich skutočností by mali byť ustanovené niektoré definície; keďže po nadobudnutí účinnosti tohto nariadenia by mali byť vykonané kroky na zrušenie alebo zmenenie a doplnenie všetkých existujúcich ustanovení o určovaní poľnohospodárskych prepočítavacích koeficientov použiteľných v sektore mlieka a mliečnych výrobkov, najmä: - druhého pododseku článku 17 (3) nariadenia Komisie (EHS) č. 1107/68 z 27. júla 1968 o podrobných pravidlách uplatňovania pre intervenciu na trhu so syrmi Grana padano a Parmigiano-Reggiano [4], naposledy zmeneného a doplneného nariadením (EHS) č. 1526/90 [5], - druhej vety druhého pododseku článku 6 (2) a posledného pododseku článku 24 (3) nariadenia Komisie (EHS) č. 685/69 zo 14. apríla 1969 o podrobných pravidlách uplatňovania pre intervenciu na trhu s maslom a smotanou [6], naposledy zmeneného a doplneného nariadením (EHS) č. 419/93 [7], - článkov 3a (3) a 4b nariadenia Komisie (EHS) č. 2315/76 z 24. septembra 1976 o predaji masla z verejných zásob [8], naposledy zmeneného a doplneného nariadením (EHS) č. 3774/92 [9], - článku 9a nariadenia Komisie (EHS) č. 368/77 z 23. februára 1977 o predaji odstredeného sušeného mlieka za účelom použitia v krmivách pre ošípané a hydinu prostredníctvom verejnej súťaže [10], naposledy zmeneného a doplneného nariadením (EHS) č. 222/88 [11], - článku 6 (3) nariadenia Komisie (EHS) č. 1844/77 z 10. augusta 1977 o poskytovaní špeciálnej pomoci za odstredené sušené mlieko určené ako krmivo pre zvieratá iné ako mladé teľatá prostredníctvom verejnej súťaže [12], naposledy zmeneného a doplneného nariadením (EHS) č. 222/88, - druhého pododseku článku 4 (1) nariadenia Komisie (EHS) č. 2496/78 z 26. októbra 1978 o podrobných pravidlách pre poskytovanie pomoci za súkromné skladovanie syru Provolone [13], naposledy zmeneného a doplneného nariadením (EHS) č. 1063/93 [14], - článku 2 (2) nariadenia Komisie (EHS) č. 2191/81 z 31. júla 1981 o poskytovaní pomoci na nákup masla neziskovými inštitúciami a organizáciami [15], naposledy zmeneného a doplneného nariadením (EHS) č. 1497/91 [16], - článku 2 (2) nariadenia Komisie (EHS) č. 2192/81 z 31. júla 1981 o poskytovaní pomoci na nákup masla armádami a podobnými ozbrojenými silami členských štátov [17], naposledy zmeneného a doplneného nariadením (EHS) č. 1699/89 [18], - prvej vety článku 4 (3) nariadenia Komisie (EHS) č. 2167/83 z 28. júla 1983, ktorým sa stanovujú podrobné pravidlá pre dodávky mlieka a niektorých mliečnych výrobkov školákom [19], naposledy zmeneného a doplneného nariadením (EHS) č. 706/92 [20], - článku 2a (10) a článku 11 nariadenia Komisie (EHS) č. 3143/85 o predaji intervenčného masla určeného na priamu spotrebu vo forme koncentrovaného masla [21] za znížené ceny, naposledy zmeneného a doplneného nariadením (EHS) č. 3774/92 [22], - článku 21 (3) nariadenia Komisie (EHS) č. 2409/86 z 30. júla 1986 o predaji intervenčného masla určeného na zapracovanie do kŕmnych zmesí [23], naposledy zmeneného a doplneného nariadením (EHS) č. 2724/88 [24], - druhej vety článku 4 (1) nariadenia Komisie (EHS) č. 1362/87 z 18. mája 1987, ktorým sa stanovujú podrobné pravidlá pre uplatňovanie nariadenia Komisie (EHS) č. 777/87 týkajúce sa skupovania a poskytovania pomoci za súkromné skladovanie sušeného odstredeného mlieka [25], naposledy zmeneného a doplneného nariadením (EHS) č. 3493/88 [26], - článku 11 nariadenia Komisie (EHS) č. 1589/87 z 15. júna 1987 o predaji masla intervenčným agentúram prostredníctvom verejnej súťaže [27], naposledy zmeneného a doplneného nariadením (EHS) č. 3591/92 [28], - článku 27 nariadenia Komisie (EHS) č. 570/88 zo 16. februára 1988 o predaji masla za znížené ceny a poskytovaní pomoci za smotanu, maslo a koncentrované maslo určené na použitie pri výrobe pekárenských výrobkov, zmrzliny a iných potravín [29], naposledy zmeneného a doplneného nariadením (EHS) č. 3774/92, - článku 15 nariadenia Komisie (EHS) č. 429/90 z 20. februára 1990 o poskytovaní pomoci na koncentrované maslo určené na priamu spotrebu v spoločenstve prostredníctvom verejnej súťaže [30], naposledy zmeneného a doplneného nariadením (EHS) č. 3774/92, - článku 2 (4) nariadenia Komisie (EHS) č. 2921/90 z 10. októbra 1990 o pomoci na výrobu kazeínu a kazeinátov z odstredeného mlieka [31], naposledy zmeneného a doplneného nariadením (EHS) č. 140/93 [32], - článku 12 nariadenia Komisie (EHS) č. 1158/91 z 3. mája 1991 o skupovaní sušeného odstredeného mlieka intervenčnými agentúrami prostredníctvom verejnej súťaže [33], - článku 7 (3) nariadenia Komisie (EHS) č. 3378/91 z 20. novembra 1991, ktorým sa stanovujú podrobné pravidlá pre predaj masla z intervenčných zásob na vývoz a ktorým sa mení a dopĺňa nariadenie (EHS) č. 569/88 [34], naposledy zmeneného a doplneného nariadením (EHS) č. 227/93 [35], - článku 12 nariadenia Komisie (EHS) č. 3398/91 z 20. novembra 1991 o predaji sušeného odstredeného mlieka pre výrobu kŕmnych zmesí a ktorým sa mení a dopĺňa nariadenie (EHS) č. 569/88 [36], naposledy zmeneného a doplneného nariadením (EHS) č. 3774/92, - poslednej vety článku 4 (2) nariadenia Komisie (EHS) č. 2174/92 z 30. júla 1992, ktorým sa stanovujú podrobné pravidlá upravujúce poskytovanie pomoci za súkromné skladovanie syrov São Jorge a Ilha [37], - článku 1 (2) nariadenia Komisie (EHS) č. 2233/92 z 31. júla 1992, ktorým sa stanovujú podrobné pravidlá pre uplatňovanie osobitnej prémie za udržiavanie stád dojníc na Azorských ostrovoch [38], - poslednej vety článku 1 (2) nariadenia Komisie (EHS) č. 2234/92 z 31. júla 1992, ktorým sa stanovujú podrobné pravidlá pre uplatňovanie pomoci za spotrebu výrobkov z čerstvého mlieka na Madeire [39], - poslednej vety článku 1 (2) nariadenia Komisie (EHS) č. 2235/92 z 31. júla 1992, ktorým sa stanovujú podrobné pravidlá pre uplatňovanie pomoci za spotrebu výrobkov z čerstvého mlieka na Kanárskych ostrovoch [40], - článku 1 (4) nariadenia Komisie (EHS) č. 536/93 z 9. marca 1993, ktorým sa stanovujú podrobné pravidlá pre uplatňovanie dodatočných odvodov za mlieko a mliečne výrobky [41], - článku 4 (1) nariadenia Komisie (EHS) č. 1004/93 z 28. apríla 1993, ktorým sa stanovujú podrobné pravidlá pre poskytovanie pomoci za súkromné skladovanie trvanlivých syrov [42], - článku 4 (1) nariadenia Komisie (EHS) č. 1168/93 z 13. mája 1993, ktorým sa stanovujú podrobné pravidlá upravujúce poskytovanie pomoci za súkromné skladovanie syru Pecorino Romano [43], - článku 4 (2) nariadenia Komisie (EHS) č. 1089/93 zo 4. mája 1993, ktorým sa stanovujú podrobné pravidlá upravujúce poskytovanie pomoci za súkromné skladovanie syrov Kefalotyri and Kasseri [44], keďže Riadiaci výbor pre mlieko a mliečne výrobky nedodal svoje stanovisko v lehote stanovenej jeho predsedom, PRIJALA TOTO NARIADENIE: Článok 1 1. Poľnohospodárskym prepočítavacím koeficientom uplatňovaným pre čiastky stanovené ako súčasť opatrení podporujúcich súkromné skladovanie mlieka a mliečnych výrobkov je koeficient platný v prvý deň zmluvného skladovania. 2. Poľnohospodárskym prepočítavacím koeficientom uplatňovaným pre záruky je koeficient platný v deň stanovenia záruky. Avšak poľnohospodárskym prepočítavacím koeficientom uplatňovaným pre záruky uvedené: - v nariadení Komisie (EHS) č. 585/93 [45] je koeficient platný 14. apríla 1993, - v nariadení Komisie (EHS) č. 619/93 [46] je koeficient platný 15. mája 1993. 3. Poľnohospodárske prepočítavacie koeficienty pre ostatné ceny a čiastky uplatniteľné pre mlieko a mliečne výrobky sú stanovené v prílohe k tomuto nariadeniu. Článok 2 Pre potreby tohto nariadenia sa pod pojmom: 1. prebratie a) intervenčnými miestami sa rozumie - v prípade fyzického prevodu, dátum uskladnenia prvej dávky celkového množstva schválenej ponuky v intervenčnej agentúre, - v ostatných prípadoch, dátum schválenia príslušnej ponuky, b) výrobkov predávaných z intervenčných miest sa rozumie - v prípade fyzického prevodu, dátum vyskladnenia príslušného výrobku z intervenčnej agentúry, - v ostatných prípadoch, dátum vystavenia dodacieho listu kompetentnou intervenčnou agentúrou. Ak sa operácia prebratia uvedená v prvej zarážke bodu b) týka viac ako jednej dávky, platí poľnohospodársky prepočítavací koeficient platný pre túto prvú dávku i pre celkové množstvo príslušnej transakcie za predpokladu, že prvá dávka predstavuje najmenej 20 % uvedeného celkového množstva; 2. Pod pojmom schválenie ponuky sa rozumie rozhodnutie Komisie o schválení ponuky; 3. Pod pojmom platba sa rozumie zadanie platobného príkazu dlžníkom. Ak sa celková čiastka za príslušnú transakciu platí v splátkach, platí poľnohospodársky prepočítavací koeficient platný pre prvú splátku i pre celkovú dlžnú čiastku za predpokladu, že prvá splátka predstavuje najmenej 20 % uvedenej celkovej čiastky. Článok 3 1. Týmto sa rušia nasledovné ustanovenia: - druhý pododsek článku 17 (3) nariadenia Komisie (EHS) č. 1107/68, - druhá veta druhého pododseku článku 6 (2) a posledný pododsek článku 24 (3) nariadenia Komisie (EHS) č. 685/69, - články 3a (3) a 4b nariadenia Komisie (EHS) č. 2315/76, - článok 9a nariadenia Komisie (EHS) č. 368/77, - článok 6 (3) nariadenia Komisie (EHS) č. 1844/77, - druhý pododsek článku 4 (1) nariadenia Komisie (EHS) č. 2496/78, - článok 2 (2) nariadenia Komisie (EHS) č. 2191/81, - článok 2 (2) nariadenia Komisie (EHS) č. 2192/81, - články 2a (10) a 11 nariadenia Komisie (EHS) č. 3143/85, - článok 21 (3) nariadenia Komisie (EHS) č. 2409/86, - druhá veta článku 4 (1) nariadenia Komisie (EHS) č. 1362/87, - článok 11 nariadenia Komisie (EHS) č. 1589/87, - článok 27 nariadenia Komisie (EHS) č. 570/88, - článok 15 nariadenia Komisie (EHS) č. 429/90, - článok 2 (4) nariadenia Komisie (EHS) č. 2921/90, - článok 12 nariadenia Komisie (EHS) č. 1158/91, - článok 7 (3) nariadenia Komisie (EHS) č. 3378/91, - článok 12 nariadenia (EHS) č. 3398/91, - posledná veta článku 4 (2) nariadenia (EHS) č. 2174/92, - posledná veta článku 1 (2) nariadenia Komisie (EHS) č. 2234/92, - posledná veta článku 1 (2) nariadenia Komisie (EHS) č. 2235/92, - posledná veta článku 4 (1) nariadenia Komisie (EHS) č. 1004/93, - článok 4 (2) nariadenia Komisie (EHS) č. 1168/93, - článok 4 (1) nariadenia Komisie (EHS) č. 1089/93. 2. Článok 1 (2) nariadenia (EHS) č. 2233/92 sa týmto nahrádza nasledovným článkom: "2. Čiastka pomoci za kravu je 80 ECU," 3. Článok 1 (4) nariadenia (EHS) č. 536/93 sa týmto nahrádza nasledovným článkom: "4. Cieľovou cenou je cena platná v posledný deň príslušného 12-mesačného obdobia" . 4. V prvej vete článku 4 (3) nariadenia (EHS) č. 2167/83 sa vypúšťajú slová "alebo v národnej mene". Článok 4 Toto nariadenie nadobúda účinnosť 1. júla 1993. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 30. júna 1993 Za Komisiu René Steichen člen Komisie [1] Ú. v. ES L 387, 31.12.1992, s. 1. [2] Ú. v. ES L 108, 1.5.1993, s. 106. [3] Ú. v. ES L 387, 31.12.1992, s. 22. [4] Ú. v. ES L 184, 29.7.1968, s. 29. [5] Ú. v. ES L 144, 7.6.1990, s. 17. [6] Ú. v. ES L 90, 15.4.1969, s. 12. [7] Ú. v. ES L 48, 26.2.1993, s. 11. [8] Ú. v. Es L 261, 25.9.1976, s. 12. [9] Ú. v. ES L 383, 29.12.1992, s. 48. [10] Ú. v. Es L 52, 24.2.1977, s. 19. [11] Ú. v. ES L 28, 1.2.1988, s. 1. [12] Ú. v. ES L 205, 11.8.1977, s. 11. [13] Ú. v. ES L 300, 27.10.1978, s. 24. [14] Ú. v. ES L 108, 1.5.1993, s. 91. [15] Ú. v. ES L 213, 1.8.1981, s. 20. [16] Ú. v. ES L 140, 4.6.1991, s. 19. [17] Ú. v. ES L 213, 1.8.1981, s. 24. [18] Ú. v. ES L 166, 16.6.1989, s. 22. [19] Ú. v. ES L 206, 30.7.1983,s. 75. [20] Ú. v. ES L 75, 21.3.1993, s. 31. [21] Ú. v. ES, L 298, 12.11.1985, s. 9. [22] Ú. v. ES L 383, 29.12.1992, s. 48. [23] Ú. v. ES L 208, 31.7.1986, s. 29. [24] Ú. v. ES L 241, 1.9.1988, s. 97. [25] Ú. v. ES L 129, 19.5.1987, s. 9. [26] Ú. v. ES L 306, 11.11.1988, s. 22. [27] Ú. v. ES L 146, 6.6.1987, s. 27. [28] Ú. v. ES L 364, 12.12.1992, s. 47. [29] Ú. v. ES L 55, 1.3.1988, s. 31. [30] Ú. v. ES L 45, 21.2.1990, s. 8. [31] Ú. v. ES L 279, 11.10.1990, s. 22. [32] Ú v. ES L 19, 28.1.1993, s. 15. [33] Ú. v. ES L 112, 4.5.1991, s. 65. [34] Ú. v. ES L 319, 21.11.1991, s. 40. [35] Ú. v. ES L 27, 4.2.1993, s. 15. [36] Ú. v. ES L 320, 20.11.1991, s. 16. [37] Ú. v. ES L 217, 31.7.1992, s. 64. [38] Ú. v. ES L 218, 1.8.1992, s. 100. [39] Ú. v. ES L 218, 1.8.1992, s. 102. [40] Ú. v. ES L 218, 1.8.1992, s. 105. [41] Ú. v. ES L 57, 10.3.1993, s. 12. [42] Ú. v. ES L 104, 29.4.1993, s. 31. [43] Ú. v. ES L 118, 14.5.1993, s. 19. [44] Ú. v. ES L 111, 5.5.1993, s. 6. [45] Ú. v. ES L 61, 13.3.1993, s. 26. [46] Ú. v. ES L 66, 18.3.1993, s. 24. -------------------------------------------------- PRÍLOHA Nariadenie | Príslušné čiastky | Poľnohospodársky prepočítavací koeficient, ktorý sa má použiť | OCASŤ A:ČIASTKY PRE VÝROBCOV MLIEKA 1.(EHS) č. 3950/92 | Dodatočný odvod uvedený v druhom odseku článku 1 (2) | Poľnohospodársky prepočítavací koeficient platný v posledný deň príslušného 12-mesačného obdobia | 2.(EHS) č. 2233/92 | Osobitná prémia za udržiavanie stád dojníc uvedená v článku 1 (2) | Poľnohospodársky prepočítavací koeficient platný v prvý deň kalendárneho mesiaca, v ktorom bola odovzdaná žiadosť o prémiu | 3.(EHS) č. 739/93 | Pomoc za 100 kg mlieka uvedená v druhom odseku článku 2 (1) | Poľnohospodársky prepočítavací koeficient platný v prvý deň kalendárneho mesiaca, v ktorom bolo mlieko dodané | 4.(EHS) č. 740/93 | A.Odškodnenie za trvalé ukončenie výroby mlieka uvedené v článku 1 | Poľnohospodársky prepočítavací koeficient platný 1. septembra 1993 | B.Finančná čiastka spoločenstva uvedená v článku 5 | Poľnohospodársky prepočítavací koeficient platný 1. septembra 1993 | OCASŤ B:MASLO B.I.Intervenčný nákup 1.(EHS) č. 685/69 | A.Intervenčná nákupná cena | Poľnohospodársky prepočítavací koeficient platný v deň prebratia intervenčnými agentúrami | B.Cena vadného tovaru uvedená v bodoch a) a b) druhého odseku článku 6 (2) | Poľnohospodársky prepočítavací koeficient platný v deň prebratia intervenčnými agentúrami | 2.(EHS) č. 1589/87 | Schválená cena ponuky uvedená v článku 3 (3) c) | Poľnohospodársky prepočítavací koeficient platný v deň prebratia intervenčnými agentúrami | B.II.Predajná cena 1.(EHS) č. 1282/72 | Znížená predajná cena uvedená v článku 2 | Poľnohospodársky prepočítavací koeficient platný v deň prebratia | 2.(EHS) č. 1717/72 | Znížená predajná cena uvedená v článku 3 (1) | Poľnohospodársky prepočítavací koeficient platný v deň prebratia | 3.(EHS) č. 2315/76 | A.Predajná cena uvedená v článku 2 (1) a) | Poľnohospodársky prepočítavací koeficient platný v deň platby | B.Cena ponuky za pomoc za potraviny podľa článku 3a | Poľnohospodársky prepočítavací koeficient platný v deň prebratia | C.Znížená predajná cena uvedená v článku 4 (1) a) | Poľnohospodársky prepočítavací koeficient platný v deň prebratia | 4.(EHS) č. 3143/85 | A.Predajná cena uvedená v článku 2 (1) | Poľnohospodársky prepočítavací koeficient platný v deň platby | B.Cena ponuky schválená vo verejnej súťaži podľa článku 2a (2) | Poľnohospodársky prepočítavací koeficient platný v deň platby | C.Minimálna predajná cena uvedená v prvom odseku článku 2a (4) | Poľnohospodársky prepočítavací koeficient platný v deň platby | 5.(EHS) č. 2409/86 | A.Cena ponuky schválená vo verejnej súťaži podľa článku 19 (2) a) | Poľnohospodársky prepočítavací koeficient platný v deň platby | B.Určená predajná cena uvedená v článku 26 (2) b) | Poľnohospodársky prepočítavací koeficient platný v deň platby | C.Určená predajná cena uvedená v článku 27b b) | Poľnohospodársky prepočítavací koeficient platný v deň platby | 6.(EHS) č. 570/88 | Cena ponuky schválená vo verejnej súťaži podľa článku 16 (2) a) | Poľnohospodársky prepočítavací koeficient platný v deň platby | 7.(EHS) č. 3378/91 | Schválená cena ponuky uvedená v článku 5 (2) d) | Poľnohospodársky prepočítavací koeficient platný v deň platby | B.III.Pomoci 1.(EHS) č. 2191/81 | Pomoc za nákup masla neziskovými inštitúciami a organizáciami uvedená v článku 2 (1) | Poľnohospodársky prepočítavací koeficient platný v prvý deň mesiaca, na ktorý sa vzťahuje dodací príkaz uvedený v článku 3 | 2.(EHS) č. 2192/81 | Pomoc za nákup masla armádami a podobnými ozbrojenými silami uvedená v článku 2 (1) | Poľnohospodársky prepočítavací koeficient platný v prvý deň mesiaca, na ktorý sa vzťahuje dodací príkaz uvedený v článku 3 | 3.(EHS) č. 2990/82 | Finančná čiastka spoločenstva uvedená v článku 3 | Poľnohospodársky prepočítavací koeficient platný na začiatku hospodárskeho roku pre mlieko a mliečne výrobky | 4.(EHS) č. 570/88 | A.Čiastka pomoci schválená vo verejnej súťaži podľa článku 16 (3) d) | i)Poľnohospodársky prepočítavací koeficient platný v prvý deň mesiaca, v ktorom boli pridané stopovacie látky uvedené v článku 3 a)ii)Poľnohospodársky prepočítavací koeficient platný v prvý deň mesiaca, v ktorom bolo príslušné koncentrované maslo vyrobené v súlade s prvou odrážkou článku 22 (3) b)iii)Poľnohospodársky prepočítavací koeficient platný v prvý deň mesiaca, v ktorom bolo maslo bez stopovacích látok zapracované do polotovarov alebo konečných výrobkov uvedených v článku 3 b) | B.Čiastka zníženia pomoci uvedenej v treťom odseku článku 22a (4) | Poľnohospodársky prepočítavací koeficient platný v prvý deň mesiaca, v ktorom bol prekročený stanovený záverečný termín | 5.(EHS) č. 429/90 | Čiastka pomoci za koncentrované maslo poskytnutá v rámci verejnej súťaže podľa článku 8 (2) a) | Poľnohospodársky prepočítavací koeficient platný v prvý deň mesiaca, v ktorom bolo príslušné koncentrované maslo vyrobené a boli doň pridané stopovacie látky v súlade s článkami 8 a 9. | OCASŤ C:SUŠENÉ MLIEKO C.I.Nákup 1.(EHS) č. 625/78 | A.Nákupná cena | Poľnohospodársky prepočítavací koeficient platný v deň prebratia intervenčnými agentúrami | B.Cena vadného tovaru uvedená v druhej odrážke článku 2 (6) | Poľnohospodársky prepočítavací koeficient platný v deň prebratia intervenčnými agentúrami | 2.(EHS) č. 1158/91 | Cena ponuky schválená v rámci verejnej súťaže uvedená v článku 3 (3) c) | Poľnohospodársky prepočítavací koeficient platný v deň prebratia intervenčnými agentúrami | C.II.Predajná cena 1.(EHS) č. 2213/76 | Predajná cena uvedená v článku 2 (1) a) | Poľnohospodársky prepočítavací koeficient platný v deň platby | 2.(EHS) č. 368/77 | Cena ponuky schválená v rámci verejnej súťaže uvedená v článku 9 (2) c) | Poľnohospodársky prepočítavací koeficient platný v deň platby | 3.(EHS) č. 443/77 | A.Splátka uvedená v článku 5 (1) | Poľnohospodársky prepočítavací koeficient platný v deň platby | B.Zostatok predajnej ceny uvedený v článku 5 (2) a) | Poľnohospodársky prepočítavací koeficient platný v deň platby | 4.(EHS) č. 2770/79 | A.Splátka uvedená v článku 5 (1) | Poľnohospodársky prepočítavací koeficient platný v deň platby | B.Zostatok predajnej ceny uvedený v článku 5 (2) a) | Poľnohospodársky prepočítavací koeficient platný v deň platby | 5.(EHS) č. 3398/91 | Cena ponuky schválená v rámci verejnej súťaže uvedená v článku 6 (2) c) | Poľnohospodársky prepočítavací koeficient platný v deň platby | C.III.Pomoci 1.(EHS) č. 1105/68 | Čiastka pomoci za odstredené mlieko určené na použitie v krmivách uvedená v článku 1a (3) | Poľnohospodársky prepočítavací koeficient platný: i)v prvý deň mesiaca, v ktorom bolo odstredené mlieko uvedené v článku 2 denaturizovanéii)v prvý deň mesiaca, pre ktorý bolo vypracované mesačné prehlásenie o použití odstredeného mlieka podľa článku 5aiii)v prvý deň mesiaca, v ktorom bolo z odstredeného mlieka použitého podľa článkov 6 a 8a vyrobené maslo alebo smotana | 2.(EHS) č. 1844/77 | Čiastka zvláštnej pomoci schválená v rámci verejnej súťaže uvedená v článku 4 (3) b) | Poľnohospodársky prepočítavací koeficient platný v prvý deň mesiaca, v ktorom bola vykonaná denaturizácia uvedená v článku 9 | 3.(EHS) č. 1634/85 | Čiastky pomoci za odstredené mlieko a sušené odstredené mlieko určené na použitie v krmivách uvedené v článku 1 | Poľnohospodársky prepočítavací koeficient platný: i)v prvý deň mesiaca, v ktorom bolo sušené odstredené mlieko denaturizované alebo spracované na kŕmnu zmes podľa nariadenia (EHS) č. 1725/79ii)v deň potvrdenia uvedeného v políčku A kontrolnej kópie T 5 uvedeného v článku 8 nariadenia (EHS) č. 1624/76 | OCASŤ D:OSTATNÉ VÝROBKY A ČIASTKY 1.(EHS) č. 1107/68 | A.Intervenčné ceny za syry Grana Padano a Parmigiano reggiano | Poľnohospodársky prepočítavací koeficient platný v deň prebratia intervenčnými agentúrami | B.Cena vadného tovaru uvedená v článku 3 (3) | Poľnohospodársky prepočítavací koeficient platný v deň prebratia intervenčnými agentúrami | C.Dodatočné prepravné náklady uvedené v článku 5 (2) | Poľnohospodársky prepočítavací koeficient platný v deň prebratia intervenčnými agentúrami | 2.(EHS) č. 685/69 | A.Náklady na skladovanie uvedené v bodoch a) a b) druhého odseku článku 6 (2) | Poľnohospodársky prepočítavací koeficient platný v deň prebratia v zmysle článku 6 (1) | B.Dodatočné prepravné náklady uvedené v článku 8 (2) | Poľnohospodársky prepočítavací koeficient platný v deň prebratia v zmysle článku 6 (1) | 3.(EHS) č. 625/78 | A.Náklady na skladovanie uvedené v článku 2 (6) a) a b) | Poľnohospodársky prepočítavací koeficient platný v deň prebratia príslušného tovaru | B.Dodatočné prepravné náklady uvedené v článku 5 (2) | Poľnohospodársky prepočítavací koeficient platný v deň prebratia príslušného tovaru | 4.(EHS) č. 2167/83 | Čiastka pomoci za mlieko pre školy uvedená v článku 4 (1) | Poľnohospodársky prepočítavací koeficient platný v prvý deň prvého mesiaca obdobia, pre ktoré bola odovzdaná žiadosť o pomoc uvedená v článku 7 (3) | 5.(EHS) č. 2742/90 | Čiastka splatná podľa článku 3 (3) nariadenia (EHS) č. 2204/90 uvedená v článku 4 (1) | Poľnohospodársky prepočítavací koeficient platný v deň platby | 6.(EHS) č. 2921/90 | Čiastka pomoci za výrobu kazeínu a kazeinátov uvedená v článku 2 (1) | Poľnohospodársky prepočítavací koeficient platný v prvý deň mesiaca, v ktorom bol kazeín a kazeináty vyrobené | 7.(EHS) č. 3763/91 | Čiastka pomoci za spotrebu výrobkov z čerstvého mlieka uvedená v článku 6 | Poľnohospodársky prepočítavací koeficient platný v prvý deň mesiaca používania mlieka na výrobu výrobkov z čerstvého mlieka | 8.(EHS) č. 2164/92 | Čiastky pomoci uvedené v článku 1 (2) | Poľnohospodársky prepočítavací koeficient platný v deň účtovania za licenciu uvedenú v článku 4 (1) | 9.(EHS) č. 2219/92 | Čiastky pomoci uvedené v článku 1 (2) | Poľnohospodársky prepočítavací koeficient platný v deň účtovania za licenciu uvedenú v článku 3 (1) | 10.(EHS) č. 2234/92 | Čiastka pomoci za 100 kg mlieka uvedená v článku 1 (2) | Poľnohospodársky prepočítavací koeficient platný v prvý deň mesiaca, v ktorom bolo mlieko použité v súlade s článkom 2 (1) a) | 11.(EHS) č. 2235/92 | Čiastka pomoci za 100 kg mlieka uvedená v článku 1 (2) | Poľnohospodársky prepočítavací koeficient platný v prvý deň mesiaca, v ktorom bolo mlieko použité v súlade s článkom 2 (1) a) | 12.(EHS) č. 585/93 | Cena ponuky uvedená v článku 4 (1) d) | Poľnohospodársky prepočítavací koeficient platný 14. apríla 1993 | 13.(EHS) č. 619/93 | Cena ponuky uvedená v článku 4 (1) c) | Poľnohospodársky prepočítavací koeficient platný 15. mája 1993 | --------------------------------------------------